CELEX: C2006/060/17
Language: el
Date: 2006-03-11 00:00:00
Title: Απόφαση του Δικαστηρίου (πέμπτο τμήμα), της  12ης Ιανουαρίου 2006 , στην υπόθεση C-37/05: Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και Βόρειας Ιρλανδίας (Παράβαση κράτους μέλους — Οδηγία 85/337/ΕΟΚ όπως τροποποιήθηκε από την οδηγία 97/11/ΕΚ — Εκτίμηση των επιπτώσεων σχεδίων στο περιβάλλον — Άδειες που χορηγήθηκαν χωρίς εκτίμηση)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 12ης Ιανουαρίου 2006
   στην υπόθεση C-37/05: Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και Βόρειας Ιρλανδίας (1)
   
   (Παράβαση κράτους μέλους - Οδηγία 85/337/ΕΟΚ όπως τροποποιήθηκε από την οδηγία 97/11/ΕΚ - Εκτίμηση των επιπτώσεων σχεδίων στο περιβάλλον - Άδειες που χορηγήθηκαν χωρίς εκτίμηση)
   (2006/C 60/17)
   Γλώσσα διαδικασίας: η αγγλική
   Στην υπόθεση C-37/05, με αντικείμενο προσφυγή λόγω παραβάσεως δυνάμει του άρθρου 226 ΕΚ, ασκηθείσα στις 31 Ιανουαρίου 2005, Επιτροπή των Ευρωπαϊκών Κοινοτήτων (εκπρόσωπος: M. van Beek, επικουρούμενος από τον F. Louis και τον A. Capobianco, avocats) κατά Ηνωμένου Βασιλείου της Μεγάλης Βρετανίας και Βόρειας Ιρλανδίας (εκπρόσωπος: C. White), το Δικαστήριο (πέμπτο τμήμα), συγκείμενο από τους J. Makarczyk (εισηγητή), πρόεδρο τμήματος, R. Silva de Lapuerta και M. P. Kūris, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 12 Ιανουαρίου 2006 απόφαση με το ακόλουθο διατακτικό:
   
               1.
            
            
               Παραλείποντας να μεταφέρει ορθώς στο εσωτερικό δίκαιο τις διατάξεις των άρθρων 2, παράγραφος 1, και 4 της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997, το Ηνωμένο Βασίλειο της Μεγάλης Βρετανίας και Βόρειας Ιρλανδίας παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει το Ηνωμένο Βασίλειο της Μεγάλης Βρετανίας και Βόρειας Ιρλανδίας στα δικαστικά έξοδα.
            
         
      (1)  ΕΕ C 82 της 2.4.2005.